
Selam alejkum ve rahmetullahi ve berekatuhu!  

Da vas dragi Allah nagradi za vaš nijjet, trud i predavanja iz kojih učim sve ono što ne znam.  

Odrasla sam u tipičnoj bošnjačkoj porodici gdje se pripadnost islamu iskazuje samo islamskim imenom, nekonzumiranjem svinjskog mesa i naravno spremanjem kolača za Bajram.


Allahu hvala, prošle godine – tada sam mislila sasvim slučajno – na YouTubeu sam pronašla video islamskog sadržaja, pogledala i nastavila gledati čitavu noć jedan za drugim i ‘’plakati kao kiša’’.  

Čitala sam na netu ajete, hadise, tumačenja Kur`ana… počela sam obavljati ***[namaz](https://pitajucene.com/search/Namaz/questions/ "Pretraži pitanja o namazu")*** skoro godinu dana kasnije i evo, elhamdulillah, već tri mjeseca klanjam, ali kako? Prisiljavam sebe da ne propustim nijedan namaz, naučila sam klanjati uz pomoć papira, nacrtala sam i napisala sure koje se uče, pokrete koji prate te sure dok nisam naučila napamet. Dok sam jednom klanjala, osjetila sam nečije prisustvo i ubijeđena sam da mi je nešto puhnulo u uši. Taj strah pamtit ću dok sam živa. Nastavila sam klanjati tresući se kao prut od straha i čak kosa na glavi mi se digla od straha… Evo ***[ramazan](https://pitajucene.com/search/ramaza/questions/ "Pretraži pitanja o ramazanu")*** je, postim, klanjam, ali nemam mira dok klanjam, gomila gluposti mi pada na pamet, nekakve psovke kroz glavu prolaze, bude me stid od sebe same, a strah od Allaha… Trudim se da učim napamet, svaku glupost mogu zapamtiti jako brzo, ali prijevode sura i sure teško. Odslušala sam jedno vaše predavanje gdje kažete da u ramazanu nema šejtana, a neki nastavljaju griješiti i raditi iste stvari i bez šejtana, ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** je od njih digao ruke… Moje pitanje glasi: Odakle ovolika uznemirenost ako nema šejtana, nalet ih bilo, šta je ovo sa mnom? Da li možda ja imam džinne u sebi ili je to moj nefs nepokoran… Isto tako ne mogu uzeti Kur`an u ruke i čitati nikako, nemam koncentraciju, kroz glavu mi prolaze psovke, uhvati me strah i ostavim, ali zato nemam problem kada slušam Kur`an i prijevod preko neta… Živim u inostranstvu, nemam mnogo prijatelja muslimana, sama tražim i učim o vjeri, a osjećam se kao licemjer… Ne znam šta da radim, ne znam kako da se oslobodim ovih glasova u svojoj glavi… Hvala unaprijed! Allah vas nagradio!


* 
* 
* 
* 
* 
* 
* 

 
Šejtan mi došaptava svašta

Mnogo je toga što bismo trebali da kažemo da odgovor bude potpun, ali i drugi imaju svoja prava.  

Savjetujem vam da ne paničite i da prvo ne pomišljate da ste oboljeli od džinskog dodira. Sigurno je da čovjek može mnogo toga da umisli. Isto tako treba da znate da vas ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** neće ostaviti na miru nakon što ste izašli iz njegove vojske. Potrudite se da redovno učite jutarnji i večernji ***[zikr](https://pitajucene.com/search/zikr/questions/ "Pretraži pitanja o zikru")***. Isto tako iskoristite ovaj mjesec u dovi Allahu da vas učvrsti i da vas pomogne u borbi protiv šejtanskih došaptavanja.  

I na kraju, ako budete imali priliku da odete kod nekoga ko ispravno liječi Kur’anom, da vam prouči rukju, pa da se vidi da zaista nemate probelema sa džinnima.  

Allah vas nagradio!


A Allah najbolje zna!


Odgovorio: ***[Elvedin Pezić](https://pitajucene.com/search/Elvedin+Pezi%C4%87/answers/ "Pretraži odgovore od mr. Elvedin Pezić")***


